Arsenalele plutitoare care apără flota fantomă a lui Putin. Profituri uriașe obținute de Rusia, protejate cu arme occidentale
Marea Britanie încearcă de mai bine de un an să mute sute de arme depozitate în „arsenale plutitoare” care ajută Rusia să obțină profituri uriașe de pe urma comerțului cu petrol pe mare, în ciuda sancțiunilor internaționale, potrivit Bloomberg. Apele tulburi ale industriei securității maritime contribuie la dificultățile întâmpinate de britanici și de partenerii lor din Occident în efortul de a slăbi economia de război a Rusiei.